OzLabs/hebrew-wiki-articles huggingface dataset:
קסנדרה ג'ין

קסנדרה ג'ין וייטהד (באנגלית: Cassandra Jean Whitehead; נולדה ב-5 באוקטובר 1985) היא דוגמנית ושחקנית אמריקאית.

==ביוגרפיה==
ג'ין נולדה ביוסטון, טקסס. ג'ין למדה שיווק ויחסי ציבור באוניברסיטת קורפוס כריסטי (Texas A&M University–Corpus Christi).

ב-2002 ו-2004 התמודדה על תואר "מיס נוער טקסס" ובשנים 2003 ו-2004 עלתה לחצי הגמר בתחרות "מיס נוער יוסטון".

ב-2004 זכתה בתואר "מיס קורפוס כריסטי".בתחרות "מיס טקסס ארצות הברית" עלתה לשלב עשר המובילות.

ב-2005 התמודדה בעונה החמישית של תוכנית המציאות הטופ מודל הבאה, בשלב המהפך בו צוות התוכנית התאים למתמודדות את המראה האופנתי עבורם נדרש לעשות בשיערה תספורת כמו של מיה פארו בסרט תינוקה של רוזמרי, ולאחר שלא הסכימה להסתפר, פרשה מהתוכנית בפרק הרביעי.

=== משחק ===
ב-2007 הופיעה בפרקים של מספר סדרות וביניהם "לאס וגאס" ו-"CSI", "האנה מונטנה" ו-"CSI: מיאמי".

ב-2009 גילמה שחקנית בסדרה "מגרש ביתי". שיחקה בקומדיה "שני גברים וחלום".

ב-2010 שיחקה בסרט האימה "Kill Katie Malone" ובאותה שנה הופיעה גם בפרק של הסדרה "מד מן" ובפרק של הסדרה "NCIS: לוס אנג'לס".

ב-2018 התארחה בסדרה "סופרגירל" ובסדרה "החץ", בה מככב בעלה סטיבן אמל.

== חיים אישיים ==
ב-25 בדצמבר 2012 נישאה לשחקן סטיבן אמל כאשר שהו בחופשה בקריביים. בתם, מאבי אלכסנדרה ג'ין אמל נולדה באוקטובר 2013 ובן שנולד בחודש מאי 2022.

==קישורים חיצוניים==

<div style="direction: ltr;">
* [https://www.imdb.com/name/nm2069987/?ref_=nmbio_bio_nm Cassandra Whitehead], Fandom
</div>

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:דוגמניות מטקסס
קטגוריה:בוגרות אוניברסיטת טקסס A&M
קטגוריה:בוגרי אוניברסיטת טקסס A&M
קטגוריה:מתחרות הטופ מודל הבאה
קטגוריה:משתתפות בתחרות מיס טקסס ארצות הברית
קטגוריה:אמריקאיות שנולדו ב-1985
קטגוריה:אמריקאים שנולדו ב-1985
קנדס קרוגר

קנדס קרוגר (באנגלית: Kandace Krueger; נולדה ב-27 במאי 1976) היא עיתונאית אמריקאית.

==ביוגרפיה==
קרוגר נולדה באוסטין לברברה ולארי.

ב-1994 החלה להתחרות בתחרויות יופי מקומיות בטקסס, התואר הראשון שזכתה בו היה "מיס מחוז ויליאמסון" (Williamson County) ב-1999.

התואר השני שזכתה היה "מיס אוסטין" ב-1999.

היא השתתפה מספר פעמים במהלך שנות התשעים בתחרות מיס טקסס ארצות הברית אך לא הגיעה למקומות הראשונים ובשנת 2000 עלתה לשתים עשרה.

ב-2001 זכתה בתואר מיס טקסס ארצות הברית בטקס שנערך באודיטוריום של לאבק.

בתחרות הארצית של מיס ארצות הברית נבחרה למקום הראשון כנציגת טקסס, במהלך כהונתה בתואר ביקרה בבית הסנאט של טקסס ונפגשה עם מושל המדינה ריק פרי.

בתחרות מיס תבל 2001 נבחרה לסגנית השנייה.

היא למדה עיתונאות באוניברסיטת טקסס A&M.

ב-2004 ו-2005 הופיעה בתוכנית המגזין "Across America".

ב-2005 הנחתה את תחרות מיס טקסס, ב-2006 תמכה בהדחתה מהתואר של מיס ארצות הברית טרה קונר.

כיום, עובדת כמגישה בתחנת טלוויזיה בדאלאס.

==קישורים חיצוניים==

* 

== הערות שוליים ==

קטגוריה:עיתונאיות אמריקאיות
קטגוריה:עיתונאים אמריקאים
קטגוריה:דוגמניות אמריקאיות
קטגוריה:זוכות מיס טקסס ארצות הברית
קטגוריה:זוכות מיס ארצות הברית
קטגוריה:משתתפות בתחרות מיס תבל 2001
קטגוריה:בוגרות אוניברסיטת טקסס A&M
קטגוריה:בוגרי אוניברסיטת טקסס A&M
קטגוריה:אמריקאיות שנולדו ב-1976
קטגוריה:אמריקאים שנולדו ב-1976
הזדקנות האוכלוסייה

מפה זו ממחישה את המגמות העולמיות של הזדקנות האוכלוסייה על ידי הצגת אחוז האוכלוסייה בכל מדינה שמעל גיל 65. במדינות המפותחות האחוז גדול יותר מבמדינות המתפתחות.
הזדקנות האוכלוסייה (Population ageing) הוא מונח המתייחס לגיל החציוני ההולך ועולה באוכלוסיית שונות בעקבות הירידה בשיעורי הפריון או העלייה בתוחלת החיים.

ברוב המדינות בעולם ישנה עלייה בתוחלת החיים ויש אוכלוסייה מזדקנת (מגמות שהחלו בתחילה במדינות המפותחות, אך כיום מתקיימות גם כמעט בכל המדינות המתפתחות). גודל האוכלוסייה הזקנה בעולם נמצאת כיום בשיאו.

במדינות שסווגו על ידי האו"ם כמדינות מפותחות, היה הגיל החציוני של האוכלוסייה בשנת 1950 – 29, בשנת 2000 הוא עלה ל-37.3, ועד שנת 2050 הוא צפוי לעלות ל-45.5.

מספר האנשים בעולם שגילם 60 ומעלה גדל פי שלושה מאז שנת 1950, עמד על 600 מיליון בשנת 2000 והגיע ל-700 מיליון בשנת 2006. הצפי הוא שהאוכלוסייה הזקנה תגיע ל-2.1 מיליארד אנשים עד 2050. לפי תחזית גלובלית של האו"ם לגבי אוכלוסיית העולם, עד שנת 2025, מספר האנשים בני 65 ומעלה יהיה יותר מכפול ממספר הילדים עד גיל 5 וכמעט זהה למספר הילדים עד גיל 12.<ref></ref>

באסיה ובאירופה מספר ניכר של מדינות שהולכות להתמודד עם הזדקנות אוכלוסייה קשה בעתיד הקרוב. באזורים הללו צפויות מדינות רבות לעמוד במצב בו קבוצת האוכלוסייה הגדולה ביותר במדינה היא של אנשים מעל גיל 65, והגיל הממוצע יתקרב ל-50.

ברוב המדינות המפותחות עצם גידול האוכלוסייה תלוי כיום במידה רבה בהגירה.

בישראל, בשנת 2020, מנו בני ה-65 ומעלה בישראל כ-1.1 מיליון איש ואישה, וההערכות הן כי בשנת 2040 מספרם יכפיל את עצמו.<ref></ref>

מערכות הרווחה במדינות בהן שיעור האוכלוסייה המזדקנת הולך וגדל צפויות להיתקל בבעיות. מערכת הפנסיה ממומנת ברובה על ידי מיסים. מרבית כספי הרווחה הולכים לכיסוי טיפולים רפואיים, ועלויות מערכות הבריאות צפויות לגדול משמעותית ככל שגיל האוכלוסייה יגדל - מצב אשר יעמיד בפני ממשלות רבות בחירות קשות בין העלאת מיסים, שינוי במערכות המס, או הקטנת הסיוע מצד המדינה במתן שירותי בריאות ורווחה.

==קישורים חיצוניים==
*
*[https://www.gov.il/he/pages/preparedness-for-elder-population היערכות להזדקנות האוכלוסייה], באתר משרד הבריאות, 17 באוגוסט 2023

== הערות שוליים ==

קטגוריה:הזדקנות
קטגוריה:רווחה
המעמד העליון

דיוקן של משפחת פאגוגה ארזוקטה משנת [[1730. המשפחה השתייכה למעמד העליון במקסיקו סיטי.]]
המעמד העליון מתייחס לקבוצת האוכלוסייה שנמצאת בראש ההיררכיה החברתית. בחברות המודרניות המעמד החברתי העליון כולל בדרך כלל את חברי האוכלוסייה העשירים ביותר בחברה, ובעלי הכוח הפוליטי הגדול ביותר. בחברות המודרניות לעיתים רבות חברי המעמד העליון אינם צריכים לעבוד לפרנסתם, משום שהם חיים על סמך כסף שקיבלו בירושה או כתוצאה מהשקעות.

בחברות מסורתיות רבות היה קשה או אפילו בלתי אפשרי להצטרף למעמד העליון בדרך אחרת מלבד להיוולד לתוכו. במדינות רבות בעולם שיעור הכנסה גבוה במיוחד מספיק בשביל שאדם ייחשב כמשתייך למעמד העליון – במיוחד בארצות הברית (למעשה, רוב האנשים העשירים ביותר בארצות הברית נולדו במעמד הביניים).

בארצות הברית לדוגמה, המעמד העליון כולל כ-1% מכלל האוכלוסייה, אשר מחזיק בכ-30% מהעושר, והם בעלי הכנסה של 200,000 דולרים או יותר בשנה (כ-16,000 דולרים לחודש).

== ראו גם ==
* העשירון העליון
* מעמד חברתי
* אריסטוקרטיה
* אליטה
* אצולה

==קישורים חיצוניים==
* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:ריבוד ואי שוויון
קטגוריה:כלכלה
קטגוריה:קבוצות חברתיות
אנגלית מודרנית

אנגלית מודרנית (באנגלית: Modern English) היא צורת השפה האנגלית, שמדוברת בעקבות סדרה של שינויים בהגייה של השפה האנגלית, שהתרחשו באנגליה בין סוף המאה ה-14 עד אמצע המאה ה-16, אשר השפיעו במידה רבה על כל הדיאלקטים של השפה האנגלית.

טקסטים מתחילת המאה ה-17, כגון יצירותיו של ויליאם שייקספיר ותרגום המלך ג'יימס, נחשבים לטקסטים שכתובים באנגלית מודרנית. במהלך המחצית השנייה של האלף השני הפכה האנגלית המודרנית לשפה הדומיננטית באזורים שונים בעולם, כגון אמריקה הצפונית, תת-היבשת ההודית, אפריקה, אוסטרליה וניו זילנד בעיקר בעקבות קולוניזציה שביצעה האימפריה הבריטית.

לאנגלית המודרנית יש דיאלקטים מקומיים רבים במדינות השונות ברחבי העולם, בהן היא השפה הדומיננטית - אזור אשר לעיתים מכונה האנגלוספירה. דיאלקטים אלה כוללים אנגלית אמריקנית, אנגלית בריטית, אנגלית אוסטרלית, אנגלית קנדית, אנגלית קריבית, אנגלית הודית, אנגלית פקיסטנית, אנגלית ניגרית, אנגלית ניו זילנדית, אנגלית פיליפינית, אנגלית סינגפורית, ואנגלית דרום אפריקאית.

לפי הספר "Ethnologue: Languages of the World" ישנם קרוב למיליארד דוברי אנגלית כשפה ראשונה או שנייה ברחבי העולם. אנגלית מדוברת כשפה ראשונה או שנייה במספר גדול של מדינות, כאשר המדינות עם המספר הרב ביותר של דוברי אנגלית כשפת אם הם ארצות הברית, בריטניה, אוסטרליה, קנדה, ניו זילנד ואירלנד. ישנם גם אוכלוסיות גדולות של דוברי אנגלית כשפת אם בהודו, פקיסטן, הפיליפינים ובדרום אפריקה. ישנם יותר אנשים שדוברים אנגלית המודרנית אך אינם דוברים של השפה כשפת אם מאשר כל שפה אחרת בעולם. מספר הדוברים הגדול שלה הפכו את השפה האנגלית לשפה משותפת ("lingua franca") בקרב ענף התיירות, חברות התעופה ברחבי העולם, בתחום טכנולוגיית המחשוב, בתחום המדע ובתחום תקשורת גלובלית.

== ראו גם ==
* אנגלית תיכונה
* אנגלית עתיקה

מודרנית
קטגוריה:אנגליה האנגלו-סקסונית: שפה וספרות
קטגוריה:אנגליה: תרבות
קטגוריה:שפות
אול אין

אול אין הוא סרט קומדיה ישראלי שיצא ב-18 באפריל 2019.

== תקציר העלילה ==
ארבעה חברי נפש בתיכון בשם מורד (שלומי קוריאט), יקי (צחי הלוי), צופי (עומר עציון) ובנסון (יוני זיכהולץ), מושפלים בשידור חי ומפסידים במשחק פוקר גורלי ליריב הגדול שלהם בבית הספר, אורן קלירס (זהר שטראוס). כעונש, מוטלים עליהם חרפה וקלון והם נותרו מצולקים. והנה צצה הזדמנות לנקמה עליה חלמו: להביס את קלירס בטורניר פוקר יוקרתי וסודי שייערך בדרום, עכשיו כל שנותר זה להגיע לשם, רצוי בחתיכה אחת.

== שחקנים ==
*צחי הלוי - יקי ראובני 
*שלומי קוריאט - מורד נימני 
*יוני זיכהולץ - בנסון 
*עומר עציון - צוּפי קירשהיימר 
*דנה פרידר - רחלי שמעוני 
*דינה סנדרסון - הילי רוזן 
*מיכאל הנגבי - אליעד גולדן 
*יעל בר זוהר - איה שיקלר 
*זהר שטראוס - אורן קלירס 
*מאור כהן - עבדאללה בן ארצי 
*רביב מלול - מרקו וואה וואה 
*יעל עמית - בובי נחמני 
*צחי גראד - עוזי באבל 

==קישורים חיצוניים==

* [https://www.youtube.com/watch?v=IIAk0HZOJXs אול אין טריילר] באתר יוטיוב
* [https://www.youtube.com/watch?v=SFUYgh4bhhU אול אין מאחורי הקלעים] באתר יוטיוב
* 
* 
* 

קטגוריה:סרטי 2019
קטגוריה:סרטי קומדיה ישראליים
קטגוריה:סרטים ישראליים משנת 2019
מתיאש צ'אני

מתיאש (מתיתיהו) צ'אני (במקור צינר, בהונגרית: Csányi Mátyás; 6 בדצמבר 1884 – 6 במרץ 1962) היה מלחין ומנצח יהודי-הונגרי.

== ביוגרפיה ==
צ'אני נולד בסגד כבן רביעי ליאנוש (יוחנן) צ'אני (לשעבר צינר), בנקאי מהעיר סגד. בנעוריו החל לעבור הכשרה לרבנות, אולם בסופו של דבר זנח אותה ועבר ללימודי מוזיקה חילוניים. הוא למד בעיר הולדתו, סגד, ומאוחר יותר המשיך את לימודיו בבודפשט ובווינה . עם סיום לימודיו החל לעבוד כמנצח וכמלחין ב"תיאטרון סגד" בעיר ארד, שברומניה ובין השאר כתב אופרות, אופרטות ואוורטוריות.

בין יצירותיו המפורסמות: אופרות של קלאודיוס, "פיטר אבה" (אופרה דו-אופרתית, לטקסט שלו, ואחריו הרומן של זולא רומא, שהוצג ב -1910 בארד, בתיאטרון הלאומי של סגד בשנים 1911–1919); "שיר השירים" ג. אורטוריה (1919); "מסה" ג. אופרטה, הציגה בערד בשנת 1923, בשיתוף עם גלאטה פרנץ); "ורד של אהבה" (אופרה Revu, 1923); שיר השירים עם תפילה מקראית, עמנואל לעף (Szeged, 1929). הטקסט של האופרה "המוזהב" (1934) מאת מור ג'וקאי .

ב-1937 גירשה אותו ממשלת גוגה מארד, והוא שב עם משפחתו לעיר הולדתו. לאחר מלחמת העולם השנייה היגר מחדש לרומניה.

== משפחתו ==
צ'אני נישא לרקדנית מהתיאטרון שלו. נולדו להם שישה ילדים. בתו פירושקה (פיריקה) צ'אני, התפרסמה בעצמה כעיתונאית וכסופרת בבודפשט ונישאה לסופר Berey Géza . בתו אילונה צ'אני (לימים שוורץ) היא היחידה מבין ילדיו שעלתה לישראל.

== לקריאה נוספת ==
* לקסיקון ספרות רומני: Főszerk. Balogh Edgár. בוקרשט: קריטריון. 1981

==קישורים חיצוניים==

== הערות שוליים ==

קטגוריה:מנצחים הונגרים
קטגוריה:מנצחים יהודים הונגרים
קטגוריה:מלחינים הונגרים
קטגוריה:מלחינים יהודים הונגרים
קטגוריה:סגד: אישים
קטגוריה:הונגרים שנולדו ב-1884
קטגוריה:הונגרים שנפטרו ב-1964
אגמון חפר

אגמון חפר הוא פארק בעמק חפר שנחנך בשנת 2017.

שביל השרון עובר ליד הפארק.

==רקע==
הפארק בשטח של 300 דונם כולל אגם ומצוי כקילומטר וחצי דרומית לקיבוץ עין החורש, על גדות נחל אלכסנדר שבעמק חפר. על השטח בו קיים כיום האגם, היו בעבר שטחי ביצה. לאחר שהוקם הקיבוץ נבנו סמוך אליו בריכות דגים על שטחי הביצות שיובשו. ברבות השנים הפסיק הקיבוץ להפעיל את בריכות הדגים והן נותרו נטושות. יוזמה של רשות ניקוז ונחלים השרון בסיוע תורמים לקק"ל מקנדה הביאה להקמת הפארק.

בפארק מוקד קינון של ציפורים, צומח ובעלי חיים ייחודיים החיים בסביבתו, ותחנת מחקר לחקר ציפורים. באגם ניתן לראות עופות מים, ברווזים וצבי ביצה. בנוסף, ניתן לפגוש ביונקים שונים הנמצאים בסביבת האגמון, כתן זהוב, שועל מצוי, חתול ביצות, נמייה מצויה, גירית מצויה, חזיר בר ונוטרייה. ישנה גם אוכלוסיית צבים רכים הנמצאת בסביבת הפארק.

בפארק שביל הליכה, וכן סככות צפרות.<ref></ref>

==גלריה==
<gallery>
File:אגמון חפר - Agamon Hefer.jpg
File:אגמון חפר 1.jpg|אגמון חפר
אגמון חפר 2.jpg|אגמון חפר
אגמון חפר 3.jpg|אגמון חפר
אגמון חפר 4.jpg|גשר מעל נחל אלכסנדר
</gallery>

==ראו גם==
* אגמון חולה

==קישורים חיצוניים==

* 
* 
* צחי אבנור, [https://www.flickr.com/photos/zachievenor/albums/72157719932409832 אגמון חפר 2021], פליקר

==הערות שוליים==

קטגוריה:ישראל: גנים ופארקים
קטגוריה:ישראל: ימות ואגמים
קטגוריה:עמק חפר
קטגוריה:עין החורש
I Am... Yours

I Am... Yours (בעברית: אני שלך) הוא רצף ההופעות הראשון של ביונסה. סדרת ההופעות התרחשה בנבדה שבלאס וגאס על מנת לקדם את אלבומה השלישי I Am... Sasha Fierce. סדרת ההופעות כללה 4 הופעות בין התאריכים 30 ביולי 2009 ל-2 באוגוסט 2009.

בין היתר, שרה ביונסה בסדרת המופעים הללו שירים כמו "Say My Name", "Déjà Vu", "Halo" ועוד.

== רקע ==
המופעים כונו כמופעמים אינטימיים ונחשבו לגסים יותר מאשר הופעות קודמות שלה. הרעיון של מופעים אלה היה לעשות מסע לאורך כל הקריירה של הזמרת שבא לידיי ביטוי ברשימת השירים של ההופעות אשר כללה שירים מכל הזמנים כולל התקופה בה הייתה חברה בלהקת הדסטניז צ'יילד.

ביונסה הופיעה מול קהל של 1,500 איש סך הכל בכל המופעים כאשר היא מלווה בלהקת הנגניות שלה "Suga Mamam" אשר ליוותה אותה בסיבוב ההופעות השני שלה.

== ביקורת ==
ההופעות זכו לביקורות חיוביות מהמבקרים ששיבחו את האינטימיות של המופעים, את היכולות הווקאליות של ביונסה, את התזמורת ואת השילוב של מוזיקת ג'אז ופאנק במופע. ההצלחה של המופעים גרמה לביונסה להוסיף מופעים נוספים. לאחר המופעים הזמרת שחררה מארז מיוחד הכולל מארז כפול של דיסק ו-DVD של המופע (אשר הוקלט במופע של 2 באוגוסט) בשם I Am... Yours: An Intimate Performance at Wynn Las Vegas ב-23 בנובמבר 2009. המארז הכיל הקלטה של המופע עצמו ביחד עם דיסק אשר מכילים את הביצועים של המופע וקטעי מאחוריי הקלעים. מאוחר יותר המופע שודר בטלוויזיה בספיישל טלוויזיוני מיוחד.

==קישורים חיצוניים==

== הערות שוליים ==

קטגוריה:רצפי הופעות מ-2009
קטגוריה:רצפי הופעות בעמק לאס וגאס
מרידיאן ראשי

המרידיאן הראשי
המרידיאן הראשי (באנגלית: Prime meridian) הוא קו האורך הראשון במערכת הקואורדינטות הגאוגרפיות ומסומן במספר 0.

המרידיאן הראשי יכול היה באופן תאורטי להתחיל בכל מקום במפה, בניגוד לקו המשווה אשר קבוע בהתאם לציר הסיבוב של כדור הארץ. בשל כך לאורך ההיסטוריה השתמשו חברות שונות במיקום שונה כמרידיאן הראשי. במהלך המאה ה-19 התגבשה הסכמה לעבור לשיטה אחידה של קואורדינטות גאוגרפיות, אך נותרה מחלוקת בשאלה איזו עיר תעמוד בקו האפס: פריז או לונדון. בועידת המרידיאן הבינלאומית (1884) נבחר קו גריניץ', שעובר בכפר גריניץ' הנמצא ברובע גריניץ' שבלונדון, אנגליה.

הנקודה שבה מצטלב המרידיאן הראשי עם קו המשווה (בקואורדינטות ) זכתה לכינוי נאל איילנד.

==קישורים חיצוניים==

קטגוריה:קרטוגרפיה
קטגוריה:קווי אורך
מילאן אצ'ימוביץ'

מִילָאן אָצִ'ימוֹבִיץ (בסרבית קירילית: Милан Аћимовић, בסרבו-קרואטית: Milan Aćimović; 31 במאי 1898, פינוסאווה, בלגרד רבתי, ממלכת סרביה – 25 במאי 1945, רכס זֶלֶנְגוֹרָה בבוסניה, יוגוסלביה הדמוקרטית הפדרלית) היה פוליטיקאי סרבי, משתף פעולה עם הנאצים, אשר כיהן כשר הפנים מטעם ממשלת הבובות של מילאן נדיץ' - ממשלת ההצלה הלאומית במלחמת העולם השנייה בשלהי 1944, לאחר שחרור בלגרד על ידי כוחות הפרטיזנים של טיטו, הצטרף לכוחות הצ'טניקים ונהרג בקרב עם כוחות הפרטיזנים.

==קורות חייו==
מילאן אצ'ימוביץ' נולד בעיירה פינוסאווה הסמוכה לבלגרד, אשר הפכה ברבות הימים לפרבר שלה. ב-1923 סיים תואר במשפטים באוניברסיטת בלגרד. בשלהי 1938 מונה לשר הפנים של ממלכת יוגוסלביה. הוא קיים קשרים הדוקים עם הנס הלם הנספח המשטרתי הגרמני בבלגרד וככל הנראה שימש לו מודיע. בפברואר 1939 הודח מכהונתו והושם במעצר בית. הוא שוחרר באוגוסט 1940.

ב-1 במאי 1941, לאחר כיבוש יוגוסלביה על ידי גרמניה הנאצית מינו הנאצים ממשלת קומיסרים זמנית ואצ'ימוביץ' מונה לראש הממשלה ולקומיסר לענייני פנים. לאחר תחילת פעולות הגרילה נגד הגרמנים החליטו שלטונות הכיבוש להקים מחנה ריכוז לאסירים פוליטיים. האראלד טורנר ראש המנהל האזרחי מטעם הגרמנים הנחה את אצ'ימוביץ' להקים את מחנה הריכוז באנייצה וזה הטיל את הביצוע בפועל על דראגומיר יובאנוביץ'. אצ'ימוביץ' נחשב לפוליטיקאי "אפור" ולא זכה לאהדה ציבורית רחבה ועל כן מינו הגרמנים את הגנרל מילאן נדיץ' לראש "ממשלת ההצלה הלאומית" ואצ'ימוביץ' מונה רשמית לשר הפנים.

אצ'ימוביץ' תמך בסתר במחתרת הצ'טניקים. הגרמנים חשדו בו ובפעולותיו, ולבסוף ב-10 בנובמבר 1942 הועבר מתפקידו ובמקומו מונה הקולונל טנסיה דיניץ'. עם זאת, נותר בקשרים טובים עם השלטונות הגרמניים. באוקטובר 1944 שחררו כוחות הפרטיזנים של טיטו את בלגרד ואצ'ימוביץ' נמלט מהעיר. הוא הצטרף לכוחות הצ'טניקים ומצא את מותו בקרב מול כוחותיו של יוסיפ ברוז טיטו ברכס זֶלֶנְגוֹרָה אשר באזור בוסניה.

==קישורים חיצוניים==

==הערות שוליים==

קטגוריה:אישים משתפי פעולה עם הנאצים
קטגוריה:פוליטיקאים יוגוסלבים
קטגוריה:יוגוסלבים במלחמת העולם השנייה
קטגוריה:בלגרד: אישים
קטגוריה:שרי ממשלות יוגוסלביה
קטגוריה:ילידי 1898
קטגוריה:נפטרים ב-1945
איי ABC

איי ABC (ABC islands) קבוצת איים בים הקריבי, הקרויה על פי האות הראשונה בשמותיהם: ארובה (Aruba), בונייר (Bonaire) וקוראסאו (Curaçao).

שלושת האיים משתייכים לממלכת ארצות השפלה של הולנד. ארובה וקורסאו הם טריטוריות אוטונומיות.

הולנדית הייתה השפה הרשמית באיים במשך רוב ההיסטוריה שלהם. אנגלית הפכה לשפה הרשמית באנטילים ההולנדים בשנת 2007.

== היסטוריה ==
יש הסבורים שאיי ABC התגלו לראשונה על ידי אחד הקפטנים של כריסטופר קולומבוס, אלונסו דה איידה (Alonso de Ojeda), אשר הגיע לראשונה לקוראסאו במאי 1499. הוא אמר שהוא כינה את האיים "איי הענקים" (Las Islas de los Gigantes) בשל מראם של התושבים הילידים. באופן רשמי הם התגלו על ידי אמריגו וספוצ'י, כאשר הקרטוגרף שלו חואן דה לה קוזה ביצע לראשונה רישומים לאיים. המתיישבים הספרדים הראשונים באי, שלא הצליחו למצוא בו זהב, חטפו את רוב הילידים על מנת שיעבדו עבורם כעבדים בהיספניולה. ב-1527 הקימו הספרדים ממשל עבור האיים והדת הקתולית הפכה דומיננטית באיים.

בשנת 1634 הולנד נלחמה בספרד על השליטה על באיים. ההולנדים ניצחו במלחמה ובעקבות כך האיים עברו לשליטה הולנדית. חברת הודו המערבית ההולנדית פיתחה את האזור, והקימה נמל מרכזי בקוראסאו. לביטול סחר העבדים ב-1863 הייתה השפעה הרסנית על כלכלת האיים, אף על פי שהכלכלה שבה והתעוררה עם גילוי הנפט בוונצואלה בתחילת המאה ה-19, ובעקבות כך האיים הפכו לבתי זיקוק גדולים.

האיים הפכו לחלק מהאנטילים ההולנדיים ב-1954, והולנד העניקה לאיים אוטונומיה פוליטית בתוך ממלכת הולנד. בשנת 1986 ארובה נפקדה מהאנטילים ההולנדים והפכה למדינה נפרדת בתוך הממלכה. עם פירוק האנטילים ההולנדים ב-10 באוקטובר 2010, זכתה קוראסאו למעמד דומה לארובה. בונייר הפכה לרשות מוניציפלית של הולנד, אם כי כיום היא שומרת על מעמדה כטריטוריה מעבר לים של האיחוד האירופי.

==קישורים חיצוניים==

קטגוריה:האנטילים הקטנים
קטגוריה:הולנד: גאוגרפיה
ABC
יחיאל מיכל שטיינברג

בית חרושת ללבנים של שטיינברג (1930)
יחיאל מיכל שטיינברג (1864–1949) היה נגר ומחלוצי תעשיית הקרמיקה בישראל, יליד האימפריה הרוסית.

==ביוגרפיה==
יחיאל מיכל שטיינברג נולד בשנת 1864 בסוחובולי שבמחוז הורדנה, האימפריה הרוסית (כיום בלארוס) לאביו, צבי, ולאמו חיה שרה לבית בוברי מסוחוליב. הבית היה מסורתי. עם זאת הושפע שטיינברג מן הביל"ויים ושאף לעלות לארץ ישראל בעקבותיהם. לשם כך הכשיר עצמו במלאכת הנגרות.

בשנת 1880 ניסה להקים, יחד עם דוד ילין ויחיאל מיכל פינס, ובעזרתו של מהנדס בשם אלטר גרינברג, מפעל לרעפים במוצא. ניסיונות הייצור לא צלחו והתוצרת הייתה באיכות נמוכה והתפוררה. בשנת 1882 זנחו השותפים את ניסיון זה. בשנת 1905 התיישב במוצא ובנה בית לצד בית אחיו בשנת 1923 הקים שטיינברג מפעל לרעפים ולבנים שפעל במבנה המכונה "הבית האדום". המפעל ניזוק במאורעות תרפ"ט (1929) ובמרד הערבי הגדול (1936), אולם שטיינברג המשיך להפעילו. שטיינברג יצר קרטל עם מפעל הרעפים שפעל במתחם שנלר, ובמסגרתו תיאמו שני המפעלים את מחיריהם. בשנות ה-50 של המאה ה-20 שכר את מבנה המפעל אדם בשם טוביה בראון, שהפעיל אותו עד לשנת 1959.

==קישורים חיצוניים==
* 
* 
* גיל גורדון, [https://lib.cet.ac.il/pages/item.asp?item=16445 "גגות מתעופפים ברוח": כניסתם של רעפים ותעשיית החרסית לארץ ישראל], זמנים: רבעון להיסטוריה, סתיו 2006, גיליון 96

==הערות שוליים==

קטגוריה:אנשי העלייה הראשונה
קטגוריה:תעשיית הקרמיקה בישראל
קטגוריה:מוצא: אישים
קטגוריה:ישראלים ילידי האימפריה הרוסית
קטגוריה:משפחת שטיינברג
קטגוריה:יהודים הקבורים בהר הזיתים: חלקת הפרושים
קטגוריה:ישראלים שנולדו ב-1864
קטגוריה:ישראלים שנפטרו ב-1949
Like a Virgin & Other Big Hits!

הוא המיני-אלבום הראשון של הזמרת מדונה אשר יצא לאור ב-10 באוקטובר 1985 על ידי חברות התקליטים האחים וורנר–פיוניר וסייר רקורדס. המיני-אלבום הופץ ביפן בלבד, אך הופץ גם בארצות הברית בשנת 2016 במסגרת "יום התקליט הבין-לאומי".

כמה עשורים לאחר צאתו, הצליח המיני-אלבום להתברג במקום ה-98 במצעד האלבומים העכשוויים של בילבורד.

== רקע והפקה ==
המיני-אלבום כולל בתוכו שלוש גרסאות רמיקס לשיריה של מדונה משני אלבומיה הראשונים, Madonna ו-Like a Virgin. בנוסף לכך, הוא כולל את הגרסה המקורית של השיר "Holiday", אשר לקוח מתוך אלבומה הראשון, Madonna. הרמיקסים לשירים נעשו על ידי המפיק ג'ון "ג'ליבין" בניטז אשר עבד עם הזמרת בעבר.

המיני-אלבום לא זכה להצלחה רבה, אך כאשר יצא לאור מחדש בארצות הברית ב-2016 צבר תאוצה, והצליח להיכנס למקום החמישי במצעד האלבומים הפיזיים של בילבורד, למקום השלישי במצעד אלבומי הדאנס/אלקטרוני, ולמקום השמיני במצעד אלבומי ה-Tastemaker.

== רשימת רצועות ==

== מיקומי שיא ==

== קישורים חיצוניים ==

==הערות שוליים==

קטגוריה:אלבומי רמיקס מ-1985
קטגוריה:מיני-אלבומי בכורה מ-1985
קטגוריה:אלבומי רמיקס של מדונה
קטגוריה:מיני-אלבומים של מדונה
קטגוריה:אלבומי רמיקס באנגלית
קטגוריה:מיני-אלבומים באנגלית
קטגוריה:אלבומים שהוקלטו באולפני סיגמא סאונד
קטגוריה:אלבומים שהוקלטו באולפני אווטאר
קטגוריה:אלבומי חברת סייר רקורדס
קטגוריה:מיני-אלבומי חברת וורנר רקורדס
הרי סקנדינביה

הרי סקנדינביה הם רכס הרים שחוצה את חצי האי סקנדינביה מצפון-מזרח לדרום-מערב לאורך 1,700 קילומטרים. הקצה המערבי של רכס ההרים צונח הישר לתוך הים הצפוני והים הנורווגי, ויוצרים את הפיורדים של נורווגיה, ואילו החלק הצפון-מזרחי של הרכס מתפתל בהדרגה לכיוון פינלנד. בצפון הם מהווים את הגבול בין נורווגיה לשוודיה.

ההרים אינם גבוהים במיוחד, אך הם תלולים מאוד במקומות מסוימים, מה שלעיתים נותן להם מראה מרהיב ודרמטי - גלדהפיגן בדרום נורווגיה היא הפסגה הגבוהה ביותר בחלק הצפוני של יבשת אירופה (כ-2,469 מטרים מעל פני הים), קיבניקיז היא הפסגה הגבוהה ביותר בצד השוודי, (כ -2,104 מטרים מעל פני הים), ואילו הלטי היא הפסגה הגבוהה ביותר בפינלנד (כ-1,324 מטרים מעל פני הים).

רכס הרי סקנדינביה הם חלק מהאורוגנזה של קלדוניה שהיה קיים לפני 400 מיליון שנים. הרכס במצבו הנוכחי נוצר בעקבות התנגשות בין הלוח הטקטוני הצפון-אמריקני לבין הלוח הטקטוני הבלטי לפני 70 מיליון שנים.

== גלריה ==
<gallery>
קובץ:GaldhøpiggenFromFannaråki.jpg
קובץ:Glittertind1999.jpg
קובץ:Falketind.jpg
קובץ:Abisko alps.JPG
קובץ:Suomen korkeimmat tunturit.jpg
</gallery>

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:אירופה: רכסי הרים
קטגוריה:סקנדינביה
רכס באטסון

רכס באטסון (באנגלית: Butson Ridge) הוא רכס הרים סלעי, ובו מספר פסגות המכוסות קרח, בחוף המערבי של ארץ גרהאם שבאנטארקטיקה.

שיא גובהו של הרכס בגובה של 1,305 מטרים מעל פני הים.

הרכס מהווה את הדופן הצפונית של קרחון נורת'איסט.

הרכס ממוקם בין קרחון מקקלארי וקרחון נורת'איסט שבחוף פאלייר.

== היסטוריה ==
=== גילוי הרכס ===

הרכס מופה לראשונה בשנת 1936 על ידי המשלחת הבריטית אל ארץ גרהאם, תחת הנהגתו של ג'ון ריימיל.

הרכס מופה בשנית על ידי סקר שטחי החסות של איי פוקלנד בין השנים 1948–1946.

=== מקור השם ===

הרכס נקרא על שמו של דוקטור ארתור ריצ'רד ססיל באטסון (Dr Arthur Richard Cecil Butson), רופא משלחת סקר החסות של איי פוקלנד, אשר ביולי 1947 הציל אחד מחברי משלחת רון לחקר אנטארקטיקה אשר נפל לבקע קרחוני.

==לקריאה נוספת==

<div class="mw-content-ltr">• Damien Gildea, [https://books.google.co.il/books?id=TrHtBgAAQBAJ&pg=PT129&lpg=PT129&dq=%22Butson+Ridge%22&source=bl&ots=g8cncEdnux&sig=ACfU3U31N_wLaiCWWaBOy4XQMCKOC14hDA&hl=it&sa=X&ved=2ahUKEwjB9aX-n9_hAhWPaFAKHR9UBiUQ6AEwBnoECAcQAQ#v=onepage&q=%22Butson%20Ridge%22&f=false Antarctic Peninsula - Mountaineering in Antarctica: Travel Guide]</div>

== קישורים חיצוניים ==

* [https://geonames.usgs.gov/apex/f?p=gnispq:5:::NO::P5_ANTAR_ID:2224 רכס באטסון] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=108035 רכס באטסון] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=2127&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR רכס באטסון] באתר הגאזט האנטארקטי המשווה SCAR של ממשלת אוסטרליה
* [https://mapcarta.com/25606930 מפת אזור רכס באטסון]
* [https://livesonline.rcseng.ac.uk/client/en_GB/lives/search/detailnonmodal/ent:$002f$002fSD_ASSET$002f0$002f381241/one?qu=%22rcs%3A+E009058%22&rt=false%7C%7C%7CIDENTIFIER%7C%7C%7CResource+Identifier קורות חייו של ארתור ריצ'רד ססיל באטסון]

== הערות שוליים ==

באטסון
באטסון
Smishing

סמישינג (באנגלית: Smishing) הוא ניסיון לגנבת מידע רגיש על ידי התחזות לגורם מהימן באמצעות הודעות טקסט הנשלחת אל הטלפון הסלולרי.

השם הוא נגזרת מהמילים הודעת טקסט (SMS) ופישינג.

הודעות הטקסט הנשלחות אל הקורבן מהוות פיתיון להורדת אפליקציות זדוניות ולחשיפת פרטי הזדהות ונתונים רגישים באמצעותם יכול התוקף לבצע פעולות בשמו של הקורבן.

== מניעה והתגוננות ==
הודעות הטקסט מעוצבות כך שיראו לגיטימיות ולא יעוררו את חשדו של הקורבן בעת המעבר אל האתר הזדוני לצורך מילוי פרטיו האישיים או לשם הורדת אפליקציה מתחזה.

האתרים הזדוניים אליהם מועבר הקורבן הם אתרים המתחזים לחברות כרטיסי אשראי, בנקים, ספקי דואר אלקטרוני ועוד.

על מנת להתגונן מהתקפות אלה יש לגלות ערנות ולפעול על פי מספר כללים:
* יש להימנע מלחיצה על קישורים המתקבלים בהודעות טקסט, גם אם הן נשלחו מגורם מוכר.
* יש להימנע מהזנת פרטים אישים בהגרלות שונות ובאתרי אינטרנט שנפתחו בכפייה.
* הורדת יישומים תבוצע דרך החנות המקוונת Google Play בעבור מכשירי אנדרואיד וחנות App Store בעבור מכשירי iOS.

== ראו גם ==
* הונאה
* פישינג
* גנבה
*תרמית זכייה בפרס

== קישורים חיצוניים ==
* [https://www.eset.co.il/eset-blog/mobile-scams שופרסל, מקדונלד'ס וסלקום: כל ההונאות - איך נמנעים ומה עושים אם נפלתי?] באתר eset
* 
* 
* 
* 
* [https://www.discountbank.co.il/DB/private/online-banking/data-security/phishing איך נזהרים מהונאת פישינג?] באתר בנק דיסקונט

== הערות שוליים ==

קטגוריה:האקינג
קטגוריה:אבטחת מחשבים
קטגוריה:סוגי התקפות קיברנטיות
קטגוריה:תרמיות
הר קאילאש

הר קאילאש (בטיבטית: གངས་རིན་པོ་ཆེ) הוא הר בטיבט, הנמצא ברכס הרי ההימלאיה, הנחשב לאחד המקומות הקדושים ביותר להינדים ולבודהיסטים. בודהיסטים מחשיבים את ההר למרכז היקום (כל בודהיסט שואף להגיע לפסגת ההר), ועבור ההינדים ההר הוא משכנו של האל שיווה.

ההר מהווה גם את המקור לכמה מן הנהרות הארוכים ביותר באסיה כגון האינדוס, הסוטלי והברהאמפוטרה. 

מדי שנה, אלפי עולי רגל מגיעים להר ושוהים לרגליו או מקיפים אותו. השביל סביב הר קאילאש הוא באורך 52 ק"מ. אין שום תיעוד ידוע של אדם שטיפס לפסגת ההר, והדבר נאסר על ידי רשויות הרפובליקה העממית של סין בגלל קדושת ההר.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:טיבט
קטגוריה:סין: הרים
נויה גאלרי ניו יורק

"[[דיוקנה הראשון של אדלה בלוך-באואר", מעשה ידי גוסטב קלימט, 1907]]
[[ארנסט לודוויג קירכנר, "מראה רחוב בברלין" , 1913 - יצירה שהוחרמה על ידי הנאצים והושבה לבעליה היהודים]]
[[אגון שילה, "קרמס אן דר דונאו", 1913]]
הנויה גאלרי ניו יורק (באנגלית: New Gallery New York; בגרמנית: Neue Galerie New York; מילולית: "הגלריה החדשה" ניו יורק כשהמילים "הגלריה החדשה" הן בגרמנית) הוא מוזיאון לאמנות ועיצוב גרמני ואוסטרי מראשית המאה העשרים, הממוקם בבית ויליאם סטאר מילר המצוי במפגש רחוב 89 והשדרה החמישית בעיר ניו יורק במדינת ניו יורק שבארצות הברית. המוזיאון נוסד ב-16 בנובמבר 2001, והוא החדש מבין המוזיאונים שב"מייל המוזיאונים" בשדרה החמישית, המצוי בין רחוב 83 ועד רחוב 105 בשכונת האפר איסט סייד של האי מנהטן.

== היסטוריה ==
המוזיאון הוקם בשל אוספיהם של שני חברים: סוחר האמנות ומארגן התערוכות סרג' סברסקי, והיזם, הפילנתרופ ואספן האמנות רונלד לאודר. השניים היו אספנים של אמנות ויצירות עיצוב גרמניים ואוסטריים של המאה העשרים. הם נפגשו ב-1967, עת שסברסקי פתח את גלריה סרג' סברסקי בשדרת מדיסון 987 אשר צברה מוניטין בהיותה הגלריה המובילה לאמנות האקספרסיוניסטית האוסטרית והגרמנית.

כאשר סברסקי נפטר בשנת 1996, החליט לאודר להקים את "הנויה גאלרי ניו יורק".

== האוסף ==
האוסף של נויה גלרי מחולק לשני חלקים:

בקומה השנייה של המוזיאון מוצגות יצירות אמנות ואמנות דקורטיבית מאוסטריה מראשית המאה העשרים, ובהן ציורים של גוסטב קלימט, אוסקר קוקושקה ואגון שילה וחפצים דקורטיביים של אומני וינר ורקשטאט.

בקומה השלישית מוצגות עבודות גרמניות שונות מאותה תקופה, כולל תנועות אמנות כגון "Blaue Reiter" ("הפרש הכחול"), " Die Brücke" ("הגשר") ואומני הבאוהאוס, ובהם יצירות של וסילי קנדינסקי, פאול קלה, ארנסט לודוויג קירכנר, ליונל פיינינגר, אוטו דיקס וג'ורג' גרוס.

בשנת 2006, לאודר רכש את הציור של קלימט "דיוקנה הראשון של אדלה בלוך-באואר" (מעשה ידי גוסטב קלימט) ממריה אלטמן עבור הנויה גאלרי. מחיר הרכישה היה גבוה משיא הרכישה האחרונה שבארצות הברית - יותר מ-104.2 מיליון דולר ששולם עבור יצירתו של פיקאסו משנת 1905 "נער עם מקטרת". בעיתונות דווח כי לאודר רכש את התמונה במחיר הגבוה מ-135 מיליון דולר, שהיה הציור היקר ביותר שנמכר אי פעם עד אז. היצירה מוצגת במוזיאון מאז דצבמבר 2006.

== קישורים חיצוניים ==

* 

== הערות שוליים ==

קטגוריה:השדרה החמישית
קטגוריה:מוזיאונים לאמנות בניו יורק
קטגוריה:ניו יורק: מוזיאונים
טרוי דיני

טרוי מת'יו דיני (באנגלית: Troy Matthew Deeney; נולד ב-29 ביוני 1988) הוא כדורגלן אנגלי המשחק בעמדת החלוץ.

== קריירת מועדונים ==
טרוי דיני שיחק כדורגל בשתי קבוצות מקצועיות ובקבוצת חובבנים אחת: וולסול, היילסוואן וטפורד.

=== וולסול ===
בשנת 2004 הצטרף דיני לקבוצת הנוער קלמסלי ווד. ב-18 בדצמבר 2006 חתם דיני בקבוצת וולסול בליגה הרביעית באנגליה. הוא הושאל ישר אחרי ההחתמה לקבוצת חובבנים היילסוואן טאון לעונת 2007/2006.

=== היילסוואן ===
מיד לאחר החתימה בוולסול, הושאל דיני לקבוצת החובבנים היילסוואן טאון בליגת החובבנים באנגליה. באותה עונה רשם כ-10 הופעות וכבש שמונה שערים.

=== ווטפורד ===
באוגוסט 2010 חתם טרוי דיני על חוזה לשנתיים בווטפורד תמורת חצי מיליון פאונד. באותו היום שחתם על החוזה, הספיק דיני להשתתף בניצחון הקבוצה על נוריץ' סיטי במשחק הראשון בעונת 2011/2010.ב-24 באוגוסט 2010 כבש דיני את שערו הראשון במדי ווטפורד מול נוטס קאונטי במשחקו החמישי במועדון.

בעונתו הראשונה בווטפורד שיחק דיני ב-40 משחקים, ובהם כבש 3 שערים.

ב-12 במאי 2013, ווטפורד שיחק נגד לסטר סיטי במסגרת חצי גמר הפלייאוף בליגת המשנה באנגליה. משחק זה היה אחד המשחקים הדרמטיים בכל היסטוריית הליגה. לקראת סיום המשחק התוצאה הייתה 1–2 לווטפורד, שהייתה זקוקה לשער נוסף כדי לעלות לגמר הפלייאוף. דיני כבש שער נוסף בעת תוספת הזמן, לאחר החטאת פנדל דרמטית של לסטר. גול זה זכור כאחד מהגולים המפורסמים בכדורגל העולמי.

דיני סיים את עונת 2013–2014 ואת עונת 2014–2015 כשכבש מעל 20 שערים בכל אחת מהעונות. כתוצאה מכך, הוא הפך לשחקן הראשון בווטפורד מאז 1983 שכבש מעל 20 שערים בשתי עונות רצופות.

ב-8 באוגוסט 2015 ערך דיני את הופעת הבכורה שלו בליגה הבכירה באנגליה, ה"פרמייר ליג", במשחק מול אברטון שהסתיים בתוצאה 2-2.ב-24 באוקטובר באותה שנה, כבש דיני את גול הבכורה שלו ב"פרמייר ליג" כשווטפורד הביסה את סטוק סיטי 2-0.ב-1 ביולי 2016, דיני חידש חוזה וחתם לחמש שנים נוספות עם ווטפורד.

דיני הבקיע את שערו ה-100 כשהיה לבוש במדי ווטפורד ב-26 בדצמבר 2016 ובכך השווה לתיקו 1-1 נגד קריסטל פאלאס. הוא הפך לשחקן החמישי שהגיע ל-100 שערים בווטפורד.

===בירמינגהאם סיטי===
ב-30 באוגוסט 2021 עזב את ווטפורד לאחר 11 שנה וחתם לשנתיים בבירמינגהאם סיטי. ב-10 בספטמבר ערך הופעת בכורה בקבוצה, בניצחון 0–2 על דרבי קאונטי. חמישה ימים לאחר מכן כבש גם שער ראשון, בהפסד 1–4 לפולהאם.

== קריירה בינלאומית ==
באוקטובר 2015, דיני חשף כי הוא דחה פעמיים זימונים לנבחרת ג'מייקה ושיש לו רצון לשחק בנבחרת אנגליה. הוא האמין כי הוא היה יכול לשחק בנבחרת צפון אירלנד, אבל האפשרות נשללה במהרה מכיוון שלא הוריו ולא סביו היו יוצאי צפון אירלנד.

== חיים אישיים ==
דיני נולד בברמינגהאם, שבמערב מידלנדס וגדל בשכונת קלמסלי וודס. יש לו שני אחים מהם נפרד בגיל 11 כתוצאה ממחלוקות בין ההורים. ב-25 ביוני 2012 נשפט דיני ל-10 חודשים בכלא כיוון שבעט באיש בזמן קטטה. דיני היה נשוי לסטייסי ולהם שני ילדים. אחיו כדורגלן חובבן בקבוצה טלפורד יונייטד.

==קישורים חיצוניים==

== הערות שוליים ==

קטגוריה:כדורגלנים אנגלים
קטגוריה:חלוצי כדורגל אנגלים
קטגוריה:ברמינגהאם: כדורגלנים
קטגוריה:כדורגלני ווטפורד
קטגוריה:כדורגלני וולסול
קטגוריה:כדורגלני ברמינגהאם סיטי
קטגוריה:אנגלים ממוצא ג'מייקני
קטגוריה:אנגלים שנולדו ב-1988
קונדו

קונדו (בהונגרית: Kondó) הוא כפר קטן במחוז בורשוד-אבאוי-זמפלן שבצפון מזרח הונגריה. 

בקונדו חיו מעט יהודים.
{| class="wikitable"
! שנה
! כמות יהודים
! כלל האוכלוסייה
|-
|1840
|6
|
|-
|1880
|5
|423
|-
|1910
|5
|
|-
|1920
|5
|
|-
|1930
|4
|
|-
|1941
|8
|710
|-
|}

==קישורים חיצוניים==

* 
* [http://www.ksh.hu/apps/hntr.telepules?p_lang=HU&p_id=32498 נתוני הכפר באתר הלמ"ס ההונגרי]

==הערות שוליים==

קטגוריה:הונגריה: כפרים
קטגוריה:קהילות יהודיות שהושמדו בשואה
קטגוריה:מחוז בורשוד-אבאוי-זמפלן
אודרי (אי, אנטארקטיקה)

האי אודרי (באנגלית: Audrey Island) הוא האי הדרומי ביותר שמבין איי דבנהאם, בחוף המערבי של ארץ גרהאם שבאנטארקטיקה.

== היסטוריה ==
=== גילוי האי ===

האי התגלה על ידי המשלחת הבריטית אל ארץ גרהאם שחקרה את אנטארקטיקה בין השנים 1937–1934 בפיקודו של ג'ון ריימיל.

=== מקור השם ===

ריימיל קרא לאי על שמה של אודרי, בתו של פרנק דבנהאם, חבר הוועדה המייעצת של משלחת החקר הבריטית אל ארץ גרהאם.

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:710 האי אודרי] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=107598 האי אודרי] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=623&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR האי אודרי] באתר הגאזט האנטארקטי המשווה SCAR של ממשלת אוסטרליה
* [https://geographic.org/geographic_names/antname.php?uni=710&fid=antgeo_101 תצלום לוויין של אזור האי אודרי]

== הערות שוליים ==

אודרי
אודרי
אודרי
מנזר אסטינו

מנזר אסטינו (באיטלקית: Monastero di Astino) הוא אתר היסטורי בעמק אסטינו שבנפת ברגמו בצפון איטליה, ששימש בעבר כמנזר. המנזר והכנסייה שבו, הנמצאים בשטח המוניציפלי של העיר ברגמו, אינם פעילים ועוברים תהליך שיקום ושימור שהחל ב-2009 ונמשך עד היום (נכון ל-2019).

==היסטוריה==
מקובל לקבוע את שנת ייסוד המנזר בשנת 1070, אולם המסמכים הראשונים על רכישת הקרקע שעליה עומד המנזר מדברים על שנת 1107.. המנזר הוקם על ידי קבוצת חברי המסדר הוואלאמברוזי בראשות ברטריו (Bertario), שהגיע מברשה והיה חסיד של מייסד המסדר, ג'ובאני גואלברטו, שפעל בעיקר באזור טוסקנה. המסדר הוקם בתקופה שבה ניסו אנשי דת קתוליים לחזק את מעמד הכנסייה באמצעות הרפורמה הגרגוריאנית.

הכנסייה שבמנזר, שקרויה על שם "הקבר הקדוש" (Chiesa del Santo Sepolcro), נבנתה בסגנון רומנסקי, יחד עם חלק ממבני המנזר האחרים, בהנהגתו של ברטריו, שהיה אב המנזר הראשון וכיהן בתפקיד 21 שנים עד מותו בשנת 1128. הכנסייה נבנתה בצורה האופיינית לכנסיות המסדר, צורת צלב טאו . במאה ה-15 נבנה קלויסטר שמהווה אלמנט מרכזי בחצר המנזר.

בעקבות הכיבוש הצרפתי על ידי כוח בראשות נפוליאון בונפרטה, הופסקה ב-1797 פעולת המנזר על ידי השלטון האזרחי בברגמו. נכסיו הועברו לרשות בית חולים סמוך שהוקם קודם לכן והופעל על ידי הנזירים.
ב-1832 הפך המקום לבית חולים פסיכיאטרי ושימש ככזה עד 1892. לאחר מכן שימשו מבני המנזר כמרכז של אחוזה חקלאית עד שב-1923 נרכש מבנה המנזר על ידי רוכש פרטי. ב-1973 נרכש המקום על ידי חברה פרטית במטרה להפכו למרכז גולף, אך תוכנית זו נתקלה בהתנגדות ציבורית ולא הבשילה לכדי ביצוע. המנזר נשאר נטוש עד 2007 עת נרכש מתחם המנזר כולו על ידי איחוד מוסדות התרבות הקתוליים של ברגמו (MIA) והחלו בו עבודות השיקום. הכנסייה נפתחה לציבור ב-2013 ותהליך השיקום של שאר מבני המנזר נמשך לאיטו. במנזר מתקיימות לעיתים פעילויות ציבוריות, בעיקר בסופי השבוע.

==גלריית תמונות==
<gallery mode="packed">
קובץ:GiorcesValleAstino1.JPG|עמק אסטינו ומנזר אסטינו
קובץ:Astino monestry panorama 1.jpg|מבט פנורמי על מנזר אסטינו מוויה אסטינו
קובץ:Astino monestry church 6.jpg|כנסיית המנזר והמדרגות המוליכות אליה
קובץ:Astino monestry church 3.jpg|תקרת כנסיית המנזר
קובץ:GiorcesAstino7.JPG|מבט מדרום על המנזר
</gallery>

==קישורים חיצוניים==

* [https://www.fondazionemia.it/it/astino האתר הרשמי], באתר איחוד מוסדות התרבות הקתוליים של ברגמו 
* [http://www.visitbergamo.net/en/object-details/3121-former-monastery-of-astino/ Former Monastery of Astino], באתר התיירות של ברגמו 

==הערות שוליים==

קטגוריה:אירופה: מנזרים נוצריים
קטגוריה:לומברדיה
קטגוריה:איטליה: מבני דת
הטראם של לונדון

הטראם של לונדון (באנגלית: London Trams, לשעבר Tramlink) הוא מערך קווי רכבת קלה חשמלית, הפועל בדרומה של לונדון רבתי, ברובע קרוידון וברבעים ברומלי, סאטון ומרטון הגובלים בו. ב-2017/18 השתמשו בשירותיו 29 מיליון נוסעים. באותה תקופה דורג השירות במקום הרביעי במספר הנסיעות בו בין מערכי הרכבת הקלה בבריטניה.

==הקמת הטראם==
שירות טראם פעל בלונדון רבתי ובכלל זה ברובע קרוידון עד לשנת 1952 ואז נסגר. שירות הטראם הנוכחי בדרום לונדון הוקם בעקבות יוזמה של מועצת רובע קרוידון ו-LRT (הגוף שקדם ל-TfL, תאגיד התחבורה של לונדון רבתי) משנת 1990. הקמת התשתית לשירות החלה ב-1996 והוא החל לפעול בשנת 2000. השירות הוקם על בסיס מסילות ברזל סטנדרטיות קיימות, שמקצתן עמדו קודם לכן ללא שימוש, בשילוב עם מסילות חדשות שהונחו במיוחד עבורו, וחלקן נבנו ברחובות הרבעים. נעשה שימוש גם בתחנות רכבת קיימות, שהרציפים שלהן הותאמו למידות הנדרשות לטראם.

בשנת 2008 רכש TfL את השליטה בשירות מידי בעליו הקודמים, תאגיד Tramtrack Croydon, תמורת 98 מיליון לירות. מאז הוא מנהל את השירות ביחד עם שירותי התחבורה האחרים של לונדון רבתי.

==מערך הטראם==
כיום (2019) כולל מערך הטראם שלושה קווים. מצויות בהם מסילות באורך כולל של 28 קילומטר ו-39 תחנות נוסעים, שאינן מאוישות. ראש המסילה המערבי מצוי בוימבלדון שברובע מרטון, ראש המסילה הצפון-מזרחי נמצא ב-Beckenham Junction שברובע ברומלי, וראש המסילה הדרום-מזרחי נמצא ב-New Addington שברובע קרוידון. שלושת קווי המערכת מתכנסים במרכז קרוידון.

בתחנת הטראם בווימבלדון יש מעבר לתחנת הרכבת התחתית של לונדון, בתחנת West Croydon בלב הקו יש מעבר לרכבת העילית של לונדון (מאז 2010). כמו כן יש ליד תחנות הטראם ממשק לקווים של אוטובוסי לונדון. שבע מתחנות הטראם ממוקמות בקרבת תחנות רכבת בינעירוניות. ליד תחנת East Croydon יש תחנת רכבת, שבה רכבות לנמלי התעופה גטוויק ולוטון.

נכון ל-2019 משרתים בקווי הטראם 36 קרונות משני דגמים מתוצרת החברות בומברדייה ו-Stadler.

מפעילת המערכת בחוזה עם TfL עד לשנת 2030 היא חברת FirstGroup.

בשנת 2014 החל יישומה בשלבים של תוכנית בעלות של 737 מיליון לירות להרחבת קווי הטראם, שיפור השירות בו, הכפלת מספר הקרונות והעלאת מספר הנוסעים במערכת ל-60 מיליון איש בשנה עד שנת 2031.

==קישורים חיצוניים==

* 
* [https://tfl.gov.uk/modes/trams/ הטראם], באתר Transport for London

==הערות שוליים==

קטגוריה:לונדון: רכבות
קטגוריה:הממלכה המאוחדת: רכבות קלות
קטגוריה:הממלכה המאוחדת: תחבורה ציבורית
קטגוריה:קרוידון
קטגוריה:ברומלי
קטגוריה:סאטון
קטגוריה:מרטון
קרם (הונגריה)

קרם (בהונגרית: Köröm) הוא כפר במחוז בורשוד-אבאוי-זמפלן שבצפון מזרח הונגריה. 

בקרם חיו מעט יהודים ובמקום קיים בית קברות יהודי.

{| class="wikitable"
! שנה
! כמות יהודים
! כלל האוכלוסייה
|-
|1840
|7
|
|-
|1880
|43
|680
|-
|1910
|24
|
|-
|1920
|12
|
|-
|1930
|17
|
|-
|1941
|14
|1,008
|-
|}

==קישורים חיצוניים==

* [http://www.ksh.hu/apps/hntr.telepules?p_lang=HU&p_id=26602 נתוני הכפר באתר הלמ"ס ההונגרי]

==הערות שוליים==

קטגוריה:הונגריה: כפרים
קטגוריה:קהילות יהודיות שהושמדו בשואה
קטגוריה:מחוז בורשוד-אבאוי-זמפלן
מאיי

מאיי (בהונגרית: Mályi) הוא כפר קטן במחוז בורשוד-אבאוי-זמפלן שבצפון מזרח הונגריה. 

==יהודי מאיי==
במאיי חיו מעט יהודים ובמקום קיים בית קברות יהודי. תושבים יהודיים מהכפר שנרצחו בשואה מונצחים בלוח זיכרון בהייצ'בה שבמישקולץ.

{| class="wikitable"
! שנה
! כמות יהודים
! כלל האוכלוסייה
|-
|1840
|25
|
|-
|1880
|22
|552
|-
|1910
|30
|
|-
|1920
|19
|
|-
|1930
|31
|
|-
|1941
|17
|1,117
|-
|}

==קישורים חיצוניים==

* 
* [http://www.ksh.hu/apps/hntr.telepules?p_lang=HU&p_id=27395 נתוני הכפר באתר הלמ"ס ההונגרי]

==הערות שוליים==

קטגוריה:הונגריה: כפרים
קטגוריה:קהילות יהודיות שהושמדו בשואה
קטגוריה:מחוז בורשוד-אבאוי-זמפלן
נייקלאדהאזה

נייקלאדהאזה (בהונגרית: Nyékládháza) היא עיירה במחוז בורשוד-אבאוי-זמפלן שבצפון מזרח הונגריה, 20 ק"מ (12 מייל) מבירת המחוז מישקולץ. הוקמה בשנת 1933 מחיבור של שני כפרים: לאדהאזה (Ládháza) ומזנייק (Mezőnyék).

== היסטוריה ==
האזור היה מיושב עוד מימי קדם. הממצאים הארכאולוגיים כוללים בית קברות אווארי. הכפרים לאדהאזה ומזנייק הוקמו בתקופת כיבוש הונגריה. הכפרים הוזכרו לראשונה ב-1270 וב-1293, בהתאמה, אם כי למזנייק היה שם אחר באותה תקופה ועד למאה ה-14. משינויי השם עולה כי הכפרים נהרסו מספר פעמים, אך נבנו שוב ושוב. שני הכפרים אוחדו בשנת 1932 תחת השם "נייקלאדהאזה". הכפר קיבל מעמד של עיר בשנת 2003.

הכנסייה הרומית-קתולית המקומית נבנתה ומומנה במלואה בשנת 1943 על ידי בעל האחוזות יוז'ף לנץ (1897–1965) שהיה גם יועץ מסחרי וסוחר. לנץ תרם אותו לעיר ולכנסייה, ובנו, ויטז יוז'ף לנץ (1922–1942) שמת במהלך מלחמת העולם השנייה, קבור בקריפטה של המקדש. בתו, קלרה לנץ (2013-1924), אמנית שטיחי הקיר של גובלן, הייתה אשתו של האציל ההונגרי אנדרה פרקש דה בולדוגפה (1908–1994), רב-סרן של המטה הכללי של צבאות הונגריה במהלך מלחמת העולם השנייה, ותרמה חלק מאוסף שטיחי הקיר שלה לעיר.

== אתרי תיירות ==
* אחוזת ספסי-אגרי
* כנסייה פרוטסטנטית בסגנון הבארוק
* אגם נייקי
* יריד יום הקדוש באוגוסט
* כנסייה קתולית שנבנתה בשנת 1943
* אוסף שטיחי הגובלן של קלרה לנץ

== ערים תאומות - ערים אחיות ==

נייקלאדהאזה עיר תאומה עם:
* Chrzanów, פולין

==היהודים בעיירה==

בשטחה הנוכחי של העיירה חיו יהודים החל מתחילת המאה ה-19.
הטבלה להלן מראה את השינויים במספר היהודים לאורך השנים:
{| class="wikitable"
! שנה
! כמות יהודים
! כלל האוכלוסייה
|-
|1840
|118
|
|-
|1880
|121
|959
|-
|1910
|126
|
|-
|1920
|98
|
|-
|1930
|87
|
|-
|1941
|62
|2,209
|-
|}

==לקריאה נוספת==
*[https://books.google.co.il/books?id=M60JAQAAIAAJ&lpg&hl=iw&pg=PA378#v=onepage&q&f=false נ'אקלאד-האזה] בפנקס הקהילות הונגריה, עמוד 378–379
*נ'אקלאד-האזה, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 108. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)

==קישורים חיצוניים==

* 
* 

==הערות שוליים==

קטגוריה:הונגריה: ערים
קטגוריה:מחוז בורשוד-אבאוי-זמפלן
קטגוריה:קהילות יהודיות שהושמדו בשואה
קטגוריה:קהילות יהודיות בהונגריה
הרפתקאות פו הדוב

הרפתקאות פו הדוב (באנגלית: The New Adventures of Winnie the Pooh), ידועה גם בשם "הרפתקאותיו החדשות של פו הדב" היא סדרת אנימציה אמריקאית קומית לכל המשפחה המבוססת על דמותו של פו הדב שהמציא הסופר הבריטי אלן אלכסנדר מילן. הסדרה הופקה על ידי חברת "Walt Disney Television", הופצה על ידי חברת "Disney–ABC Domestic Television", בוימה על ידי קארל גורס, צ'ארלס אוגוסט ניקולס, טרנס הריסון, קן קסל וג'יימי מיטשל, ונכתבה על ידי מארק זסלאב, דוו רוס, ברוס טלקינגטון, קרטר קרוקר, ריץ' פוגל, דאג האטצ'יסון, לארי ברנרד, דייוויד סילברמן ולן אולי. 

הסדרה שודרה לראשונה בארצות הברית בערוץ דיסני ב-17 בינואר 1988, ולאחר מכן בערוץ ABC. בישראל הסדרה שודרה לראשונה בדיבוב לעברית בשנת 1993 בערוץ הראשון, ולאחר מכן בערוץ 2 במסגרת "זמן דיסני". לסדרה נוצרו 4 עונות ו-50 פרקים באורך 23 דקות. שפת המקור של הסדרה היא אנגלית (הסדרה דובבה לשפות נוספות, ביניהן: עברית).

== תקציר העלילה ==
בכל פרק בסדרה, פו הדב וחבריו עוברים הרפתקאות שונות ביער ת"ק פרסאות.

== הדמויות והמדבבים ==
במאית ומפיקת הדיבוב בעברית הייתה שפרירה זכאי.
{| class="wikitable plainrowheaders" style="text-align:center;"
! |שם הדמות
!מדבב/ת באנגלית
! |מדבב/ת בעברית
|-
|פו הדב
|ג'ים קאמינגס
|יובל זמיר
|-
|כריסטופר רובין
|טים הוסקינס / אדאן גרוס
|מיכאל הנגבי (1993) / לירון לב (1998-1999)
|-
|טיגר
|ג'ים קאמינגס / פול ווינצ'ל
|איציק סיידוף
|-
|חזרזיר
|ג'ון פידלר
|עפרון אטקין
|-
|ארנבי
|קן סנסום
|דב רייזר
|-
|איור
|פיטר קאלן
|אלי גורנשטיין
|-
|גופר 
|מיכאל גוה
|גיל זמק
|-
|ינשוף
|האל סמית'
|יעקב בוך
|-
|רו
|ניקולס מלודי
|רונה דניאלי (1993)
|-
|קנגה
|פטריסיה פאריס
|שפרירה זכאי
|-
|קריינות
|
|שפרירה זכאי
|}

== שידור הסדרה ==

== הסדרה בישראל ==
בישראל, שתי העונות הראשונות של הסדרה שודרו לראשונה בשנת 1993 בערוץ הראשון, לפני שהוקם ערוץ 2 המסחרי. שתי העונות הנוספות של הסדרה שודרו בין השנים 1998–1999 בערוץ 2 במסגרת "זמן דיסני". לפני שהסדרה שודרה בטלוויזיה היא הופצה בקלטות וידאו על ידי חברת "פורום פילם", שם הדיבוב היה שונה מבחינת האינטונציות והדיבוב של המדבבים - את כריסטופר רובין דיבב איתי בארלי, ואת גופר דיבב הראל קלמרו.

== ראו גם ==
*פו הדב

== קישורים חיצוניים ==

* 

* 

קטגוריה:פו הדב
קטגוריה:סדרות טלוויזיה אמריקאיות שעלו לשידור בשנות ה-1980
קטגוריה:סדרות טלוויזיה אמריקאיות
קטגוריה:סדרות הנפשה אמריקאיות
קטגוריה:סדרות קומדיה אמריקאיות
קטגוריה:דיסני: סדרות טלוויזיה
קטגוריה:הערוץ הראשון - תוכניות רכש
קטגוריה:ערוץ 2: תוכניות רכש
קטגוריה:סדרות טלוויזיה המבוססות על ספרים
קטגוריה:ABC: תוכניות וסדרות
רחל מרגוליס

רחל מרגוליס (28 באוקטובר 1921– 6 ביולי 2015) הייתה ישראלית ילידת וילנה, שבמהלך מלחמת העולם השנייה הייתה פעילה בארגון הפרטיזנים המאוחד, וזכתה לעיטורים מהקונגרס האמריקאי ומבית הלורדים הבריטי. לאחר המלחמה עסקה בחקר השואה, וסייעה בהקמת המוזיאון היהודי בווילנה.

==במהלך מלחמת העולם השנייה==
מרגוליס נולדה בשנת 1921 בוילנה, ליטא. בשנת 1941 כבשו הנאצים את העיר. מרגוליס נשלחה לגור במשפחה נוצרית, אך בחרה להיכנס מרצונה לגטו וילנה בספטמבר 1942. בגטו הצטרפה לתנועת ההתנגדות, והייתה חברה בארגון הפרטיזנים המאוחד. ביוני 1943 הורה היינריך הימלר על השמדת הגטו. באוגוסט אותה שנה החלו משלוחים מהגטו למחנות השמדה, ובספטמבר הוחל במשלוחים למחנות עבודה. מרגוליס נמלטה ליערות, יחד עם בן זוגה. השניים סבלו ממחלת הטיפוס, אך הבריאו. הם הצטרפו לפעילות של גדודי הפרטיזנים ביערות נארוץ', ובהמשך עברו השניים ליערות רודניקי והצטרפו לגדוד "לניצחון". כל משפחתה נרצחה ימים ספורים לפני שחרור העיר בידי הצבא האדום.

==לאחר המלחמה==
לאחר המלחמה שבה מרגוליס לווילנה ולמדה באוניברסיטה המקומית. היא סיימה את הדוקטורט בביולוגיה, ושימשה כמרצה עד לסוף שנות השמונים. בשנת 1988 סייעה להקמת המוזיאון היהודי בווילנה, אספה חומר על תקופת השואה, ומונתה למנהלת המדור להיסטוריה יהודית בליטא. במסגרת עבודתה חשפה והביאה לפרסום את היומנים האבודים של קז'ימיז' סאקוביץ', עיתונאי פולני שהתגורר בבית הקרוב ביותר לאתר הטבח בפונאר. סאקוביץ' תיאר את המראות על דפים בודדים, אותם הטמין בבקבוקי זכוכית בחצר ביתו. הדפים נמצאו לאחר המלחמה, ונשמרו בארכיון המרכזי בליטא, עד שהובאו לפרסום בידי מרגוליס.

באמצע שנות ה-90 עלתה לישראל.

בשנת 2008, בעקבות לחץ של מכחישי השואה בליטא, הוצא צו מעצר נגד מרגוליס, בטענה שהיא ביצעה פשעים נגד אזרחים ליטאיים במהלך פעולותיה במחתרת.

בשנת 2010 הוציאה ספר אוטוביוגרפי בשם "A Partisan from Vilna". פעולותיה במהלך המלחמה ופעולות ההנצחה זיכו אותה עיטורים מהקונגרס האמריקאי ומבית הלורדים הבריטי.

בשנותיה האחרונות התגוררה ברחובות, שם נפטרה בשנת 2012.

==קישורים חיצוניים==
* [http://www.thepartisan.org/document/68555,0,831.aspx רחל מרגוליס] באתר ארגון הפרטיזנים לוחמי המחתרות והגטאות.

==הערות שוליים==

קטגוריה:פרטיזנים יהודים מליטא
קטגוריה:יהודים ליטאים
קטגוריה:אסירים בגטו וילנה
קטגוריה:לוחמי מחתרת יהודים בשואה
קטגוריה:פרטיזניות יהודיות
קטגוריה:עולות בשנות ה-1990
קטגוריה:עולים בשנות ה-1990
קטגוריה:רחובות: אישים
קטגוריה:ישראליות שנולדו ב-1921
קטגוריה:ישראלים שנולדו ב-1921
קטגוריה:ישראליות שנפטרו ב-2015
קטגוריה:ישראלים שנפטרו ב-2015
אלי ריאן

אלכסנדרה אייגנדורף (; נולדה ב-25 בספטמבר 1995), הידועה בשם הבמה שלה אלי ריאן (), היא זמרת פופ גרמנייה.

== ביוגרפיה ==
=== ראשית חייה ===
אלכסנדרה אייגנדורף נולדה ב-25 בספטמבר 1995 בעיר מוסקבה שברוסיה לזוג העיתונאים הגרמנים יורג וקתרין אייגנדורף. לאלכסנדרה היה אח בשם פיליפ הגדול ממנה בשנתיים. בשנת 1999 משפחתה עברה לעיירה אוברורסל אים טונוס אשר בסביבת פרנקפורט. בגיל ארבע החלה אייגנדורף ללמוד נגינה על גיטרה ופסנתר במסגרת מקהלת הילדים של בית הספר הבינלאומי של אוברורסל. בגיל 11 השתתפה בקורס לילדים ונוער באקדמיית אוברסוסל לאמנות הבמה. כשהייתה בת 15 נפטר אחיה ממחלת ניוון שרירים ממנה סבל מינקותו. לאחר מותו אחיה, הקימה המשפחה עמותה לטיפול בהורים לילדים עם ALS על מנת להנציח את זכרו. בגיל 16 עברה אייגנדורף ללוס אנג'לס במסגרת תוכנית לחילופי תלמידים, שם סיימה את לימודיה התיכוניים.

=== קריירה ===
בשנת 2010 הופיעה ריאן בתוכנית ריאליטי מוזיקלית, "Beste Stimme", בערוץ הגרמני KiKa שם סיימה במקום החמישי.

ב-2015 החלה אייגנדורף בעבודה על אלבומה הראשון. היא אימצה לעצמה את שם הבמה צ'ארלי קול והוציאה בשנת 2016 את אלבום הבכורה שלה "Gotcha". בשנת 2015 גם כן החלה אייגנדורף לעבוד גם על אלבומה השני, הפעם בשם אלי ריאן. היא עבדה על האלבום יחד עם פזמונאים מלוס אנג'לס. השיר שזכה להצלחה הגדולה ביותר בו הוא "No Parachute", עליו עבדה ריאן עם האמנים האמריקאים טימבלנד ובייבי פייס. השיר זכה להצלחה רבה ב-Soundcloud והגיע לראש המצעדים במדינות דוברות הגרמנית באירופה.

ב-18 בנובמבר 2018 נחשף כי אלי ריאן היא אחת המתמודדות בקדם הגרמני לאירוויזיון 2019 "Unser Lied Fur Israel". מאוחר יותר, ב-22 בפברואר 2019 נחשף שירה "Wear Your Love". השיר זכה לאהדה בקרב חובבי האירוויזיון ופאנל חובבי התחרות העניק לו ניקוד מרבי. בסופו של דבר השיר למקום הרביעי בלבד בעקבות החלטות השופטים והקהל.

ב-17 באפריל 2020 הוציאה את הסינגל "Greedy" כחלק מאלבום שיצא חודש לאחר מכן ב-29 במאי, "Heroine".

== דיסקוגרפיה ==
=== סינגלים ===

;2016
* Our Song
* Back in High School
* Pretty Little Secret
* Everybody's Pretty When They're 18
* Febuary 29
* Sweetheart
* Bridges Down
* Sleep Tonight
* Trouble
* Gray
* Tug Of War
* Someone Like You

;2017
* No Parachute
* Lonely Planet
* The Lucky Ones
* Donate A Dollar

;2018
* Fans
* Be Alright
* Facetime
* Borrow Time

;2019
* Wear Your Love

=== אלבומים ===
* 2016 - "Gotcha"
* 2017 - "The Misfits"
* 2020 - "Heroine"

== קישורים חיצוניים ==
* 

* [https://www.eurovision.de/news/Aly-Ryan-Kandidatin-des-ESC-Vorentscheids-2019,deutschland1276.html Aly Ryan at the ESC preliminary vote 2019] with her song [https://www.youtube.com/watch?v=SO239hovxUU&feature=youtu.be Wear Your Love]
* [https://www.youtube.com/watch?v=sCCSzJH0D14 No Parachute - Official Music Video]

== הערות שוליים ==

קטגוריה:זמרות גרמניות
קטגוריה:גרמנים שנולדו ב-1995
Bisu T3

Bisu T3 הוא קרוסאובר, המשלב מאפיינים של SUV (ראשי תיבות של Sport utility vehicle), מתוצרת יצרנית הרכב הסינית Bisu Auto חברת המותג של Chonqing Bisu Automotive Corporation (שותפות (joint venture) בין החברה הממשלתית שהיא חברת החזקות BAIC Group (שם רשמי: Beijing Automotive Industry Holding Co., Ltd) וחברה המתמחה בתחום הנדל"ן ומחקר ופיתוח, ייצור ומכירה של אופנועים, כלי רכב נוסעים, מנועי בנזין ומנועים וציוד כללי "Yinxiang Group" אשר מיוצר בסין משנת 2016 ועד היום.

==Bisu T3==

* דגם "Bisu T3" מתבסס על פלטפורמת דגמי: "Huansu S2" ו-"Huansu S3" מתוצרת "BAIC Group" .
* 5 דלתות.
* 5 נוסעים.
* מנוע בנזין מגדש טורבו - 1.3 ליטר.
* אופן הנעת הגלגלים: הנעה קדמית.
* קיבולת מכל דלק - 50 ליטר.
* מחיר היחידה עמד על 74,900 - 89,900 רנמינבי (שנת 2017, בסין).

===מכירות דגם "Bisu T3"===

* 320 יחידות - שנת 2016.
* 12,679 יחידות - שנת 2017.
* 3,723 יחידות - שנת 2018.
* 333 יחידות - ינואר, פברואר, מרץ 2019.

==תמונות==
<gallery mode="packed" heights="140">
קובץ:Bisu T3 01 China 2017-03-22.jpg| דגם "Bisu T3"
קובץ:Bisu T3 03 China 2017-03-22.jpg | דגם "Bisu T3"
קובץ:Bisu T3 China 2017-03-22.jpg | דגם "Bisu T3"
קובץ:Bisu T3 02.jpg| דגם "Bisu T3"
</gallery>

==ראו גם==
* Bisu T5
* Bisu M3

== קישורים חיצוניים ==

==הערות שוליים==

קטגוריה:קרוסאובר
קטגוריה:דגמי מכוניות שהושקו ב-2016
קטגוריה:כלי רכב המיוצרים בסין
T3